google/wiki40b huggingface dataset:
Rastislavice

Zemepisná charakteristika

Rastislavice ležia na 48° 08' 25" s. z. š. a 18° 04' 14" v. z. d. Chotár obce sa rozprestiera vo výške 120 – 131 m n. m., stred obce má výšku 123 m n. m. Katastrálne územie obce má výmeru 1 959 ha (19,59 km², 19 589 263 m².
Rastislavice susedia na východe s obcou Komjatice, na juhovýchode s mestom Šurany, na juhu s obcou Tvrdošovce, na západe s Jatovom, na severe s Poľným Kesovom a na severovýchode s Veľkým Kýrom (predtým Milanovce).
Obec leží v Podunajskej nížine na južnom okraji Nitrianskej pahorkatiny. Jej odlesnený rovinný chotár tvoria široké, sprašou pokryté terasy s černozemnými pôdami.
Chotárom obce preteká Cabajský potok, na ktorého toku je na severe od obce (pri  Poľnom Kesove) Vodná nádrž Rastislavice,  a Tvrdošovský potok. Oba toky neskôr, západne od chotára, ústia do Dlhého kanálu, ktorý vteká do rieky Nitry na západe okresu Nové Zámky.

Časti obce

Kalvín, Nová Švajčiareň, Nový Degeš, Stará Švajčiareň, Starý Degeš

Obyvatelia a domy

Obec Rastislavice má 903 obyvateľov, z toho 49,72 % žien a 50,28 %  mužov (ŠÚ SR k 31. 12. 2007).

Vývoj počtu obyvateľov: 1940 – 1266, 1948 – 1099, 1961 – 1190, 1970 – 1096, 1991 – 926.

Podľa Sčítania obyvateľov, domov a domácností z roku 2001 mala obec 928 obyvateľov (50 % žien a 50 % mužov), z toho bolo ekonomicky aktívnych 455 obyvateľov (43,52 % žien a 56,48 % mužov), pracujúcich 344 (40,70 % žien a 59,30 % mužov) a nezamestnaných 88 (43,18 % žien a 56,82 % mužov).

Roku 2001 bolo v obci 322 domov, trvalo obývaných 270 domov.

Meno: rastislavický, Rastislavičan, -ka

Kultúrne inštitúcie

V obci je miestne národopisné múzeum s pamiatkami hmotnej ľudovej kultúry.

Kultúrna činnosť

V obci je Miestne kultúrne stredisko, ktoré organizuje celoročne niekoľko tradičných kultúrno - spoločenských akcií a veľa príležitostných. Okrem toho v obci pracuje 13 spoločenských organizácií, ktoré sa spolu podieľajú na kultúrnom živote obce. Viac informácií nájdete na webovej stránke obce Rastislavice: www.obecrastislavice.sk

Hospodárska charakteristika

Obec má poľnohospodársky charakter, je známa ovocinárstvom, včelárstvom, živočíšnou výrobou a pestovaním technických plodín. Bol v nej liehovar (do r. 1950), trepáreň konopí (1940 – 1950), tehelňa (do r. 1961). Roku 1950 zriadili štátny majetok, 1955 založili JRD, ktoré 1963 prešlo do štátneho majetku. Časť obyvateľov pracuje v poľnohospodárstve, ostatní v priemyselných podnikoch, firmách, v službách a obchode v mestách na okolí.
Champfleur

Poloha

Obec má rozlohu 13,14 km². Najvyšší bod je položený 197 m n. m. a najnižší bod 114 m n. m.

Obyvateľstvo

Počet obyvateľov obce je 1 431 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deuteronómium

Deuteronómium (iné názvy: Kniha Deuteronómium, (Kniha) Deuteronomium, Piata Mojžišova kniha, Piata kniha Mojžišova; gr. Δευτερονόμιον - Deuteronomion - druhý zákon; skratka spravidla Dt alebo 5M), po hebrejsky Dvarim (דברים, doslova Slová), je piata kniha Tóry (Pentateuchu) a hebrejskej Biblie (židovského Tanachu a kresťanského Starého zákona). Vznikla v Izraeli pred rokom 621 pred Kr.. Názov má znamenať opakovanie zákona po druhýkrát a nie druhý zákon (v poradí).
Kniha obsahuje zhrnutie Božieho zaobchádzania s Izraelcami od ich vyjdenia z egyptského otroctva, Mojžišove napomenutia Izraelitom a jeho posledné organizačné pokyny pred ich vstupom do Kanaánu.
Za jej autora je tradične považovaný Mojžiš, keďže celá kniha je koncipovaná ako zbierka Mojžišových rečí k Izraelcom, ktoré mal na konci štyridsaťročného putovania po púšti. 
Podľa liberálnych teórií vzniku Pentateuchu táto kniha pôvodne nepatrila k Pentateuchu, ale ku knihám historickým, ktoré nasledujú po nej. Až neskôr sa stala zakončením kníh Zákona a úvodom do šiestich nasledujúcich historických kníh, medzi ktorými má strategickú polohu.
Biblickí vedci sa domnievajú, že Deuteronómium je práve tou knihou, ktorú našiel kňaz Chilkija v Jeruzalemskom chráme, a na základe ktorej začala Joziášova náboženská reforma (2 Kr 22,8).
V Novom zákone sa Ježiš často odvoláva na predpisy z tejto knihy (napr. Mt 4,4.7.10; Mk 12,28-30 atď.).

Obsah

Skladá sa z niekoľkých častí, ktoré na seba voľne nadväzujú. Izraeliti sa nachádzajú na Moábskej pláni, tesne pred riekou Jordán, ktorá ich oddeľuje od Kanaánu. V podstate všetci sú nová generácia, ktorá priamo nezažila egyptské otroctvo a Božie spásne skutky na počiatku ich putovania. Mojžiš stručne opakuje udalosti posledných 40 rokov od vyjdenia z Egypta a zdôrazňuje Božie milosrdenstvo a opateru. Opakuje a vysvetľuje aj zmluvu, ktorej sa stali účastní a povinnosť dodržiavať Božie zákony a právne predpisy. Kniha predpovedá upadnutie Izraelcov do modlárstva a následný Boží trest. Následne však ubezpečuje o pretrvávajúcej Božej ochote odpustiť tým, ktorí to oľutujú a zmenia sa. V závere knihy Mojžiš umiera a jeho nástupcom sa stáva Jozue.
Rossova ľadová bariéra

Rossova ľadová bariéra je 200 - 300 metrov hrubá (z toho 35 - 50 metrov nad hladinou) zrázna okrajová stena na konci Rossovho pobrežného ľadu pri Antarktíde (pozri Rossovo more).
Táto asi 800 (iné pramene 950) km dlhá bariéra tvorí v antarktickom lete (januári až marci) hranicu, po ktorú sa môžu plaviť lode. Poloha bariéry sa od jej objavenia sústavne postupne posúva (napr. 1841-1902 asi 0,75 km za rok na juh, 1902-1950 asi 0,75 km za rok na sever, 1950-1980 asi 4 km za rok na juh). Od bariéry sa tiež sústavne oddeľujú ľadové kryhy a vznikajú tak o. i. dočasné zátoky (napr. Veľrybia zátoka, z ktorej Roald Amundsen začal svoju expedíciu k južnému pólu).
Jay Wright Forrester

Kariéra

Jay Wright Forrester bol predstaviteľom sociálneho modelovania pomocou počítačov. Bol tvorcom systémovej dynamiky. V roku 1961 navrhol systémovodynamický model. Vytvoril počítačový model Svet 2 pre Rímsky klub. Položil základy teórie limitov rastu. Pôsobil ako emeritný profesor na Sloan School of Management na MIT. Bol vedúcim System Dynamics Group.
Dmitrij Sergejevič Aničkov

Dmitrij Sergejevič Aničkov (rus. Дмитрий Сергеевич Аничков; * 1733 – † 12. máj 1788) bol ruský filozof, osvietenec, logik a matematik, profesor na Moskovskej univerzite.
V úvahách o náboženskej viere presadzoval názor, že má prirodzený pôvod, že náboženstvá sa zrodili zo strachu, fantazijných obrazov prízrakov a z prekvapenia. Aničkov skúmal aj problémy vzťahu jazyka a myslenia, vzniku a vývinu filozofických a vedeckých pojmov, pričom odmietal teóriu vrodenosti ideí a zastával senzualistické stanovisko. Bol zástancom deizmu.
Banogne-Recouvrance

Poloha

Obec má rozlohu 19,01 km². Najvyšší bod je položený 162 m n. m. a najnižší bod 80 m n. m.

Obyvateľstvo

Počet obyvateľov obce je 156 obyvateľov (2009).
Graf vývoja obyvateľstva:
Zdroje: INSEE
Frocourt

Poloha

Obec má rozlohu 6,44 km². Najvyšší bod je položený 152 m n. m. a najnižší bod 77 m n. m.

Obyvateľstvo

Počet obyvateľov obce je 573 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Neuvelle-lès-Scey

Poloha

Obec má rozlohu 6,46 km². Najvyšší bod je položený 345 m n. m. a najnižší bod 247 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Warneton (Nord)

Poloha

Obec má rozlohu 4,17 km². Najvyšší bod je položený 20 m n. m. a najnižší bod 11 m n. m.

Obyvateľstvo

Počet obyvateľov obce je 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krivín

Prírodná rezervácia Krivín

Od roku 1993 je prírodnou rezerváciou a patrí do CHKO Štiavnické vrchy. Na výmere 54,15 ha sú strmé svahy lesných porastov a skalných xerotermných biotopov s výskytom viacerých chránených druhov flóry a fauny. Územie má veľký význam z hľadiska výskytu veľkého počtu chránených, vzácnych a ohrozených druhov rastlín a živočíchov. Sú tu lokality panónskej flóry a fauny s malým počtom horských a karpatských druhov.
Prírodná rezervácia Krivín je budovaná lávovými prúdmi amfibolicko-pyroxenického andezitu Presilského efuzívneho komplexu, ktorý leží v nadloží explozívnych produktov /redeponovaných tufoch / drastvickej formácie. Mohutný lávový komplex má hrúbku 250 až 300 m. Jednotlivé lávové prúdy predstavujú doskovité až jazykovité telesá rôznej hrúbky s blokovou odlučnosťou a v bazálnych častiach s doskovitou.

Historický pohľad na Krivín

Podľa historických dohadov je Krivín hradisko z doby halštatskej a veľkomoravskej s viacnásobným obranným valovým systémom. V tomto období sa hradiská podobného typu v našom okolí dosť vyskytovali, lebo tu bola „Slovenská Brána“ a mali za účel brániť vstup do banských miest. Ďalšie hradiská sa nachádzali pri Kozárovciach, Tlmačoch, Tekovskej Breznici a hlavná obranná pevnosť bola v Hronskom Beňadiku (dnešný kláštor).
K lokalite Krivín sa viaže viacero ľudových povestí a rozprávaní o zbojníkovi Zlejkovi, ktorý mal v nej svoju skrýšu („Zlejkova diera“).
Quelneuc

Poloha

Obec má rozlohu 13,85 km². Najvyšší bod je položený 95 m n. m. a najnižší bod 7 m n. m.

Obyvateľstvo

Počet obyvateľov obce je 548 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horgues

Poloha

Obec má rozlohu 4,49 km². Najvyšší bod je položený 373 m n. m. a najnižší bod 342 m n. m.

Obyvateľstvo

Počet obyvateľov obce je 1 093 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poľnohospodárska výroba

Poľnohospodárska výroba je odvetvie materiálnej výroby, ktoré zabezpečuje potraviny pre obyvateľstvo a suroviny pre potravinársky priemysel pestovaním kultúrnych rastlín a chovom hospodárskych zvierat.
MusicMan

Music Man je americká firma, ktorá vyrába gitary, basové gitary a zosilovače. Je to pobočka divízie Ernie Ball.
Châteauroux

Poloha

Obec má rozlohu 25,54 km². Najvyšší bod je položený 164 m n. m. a najnižší bod 132 m n. m. Severne od Châteauroux sa nachádza letisko v Déols, ktoré však slúži výhradne nákladnej preprave.

Obyvateľstvo

Počet obyvateľov obce je 45 521 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Teória čísel

Teória čísel je jednou z disciplín diskrétnej matematiky zaoberajúca sa vlastnosťami čísel vo všeobecnosti a zvlášť celými číslami, ako aj širším rozsahom problémov súvisiacich so štúdiom čísel. Je možné ju ďalej rozdeliť do poddisciplín vzhľadom na používané metódy a typy riešených úloh.

Elementárna teória čísel

Od antiky do 18. storočia sa teória čísel zaobišla bez iných matematických disciplín. Jej jediné pomôcky boli vlastnosti celých čísel, obzvlášť rozdelenie čísel na prvočísla, deliteľnosť a počítanie s kongruenciami. Dôležité výsledky, ktoré sa dajú dosiahnuť s pomocou elementárnych metód, sú malá Fermatova veta a jeho zovšeobecnenie Eulerova veta, Čínska zvyšková veta, Wilsonova veta a Euklidov algoritmus.

Analytická teória čísel

Leonhard Euler si ako prvý všimol, že sa dajú metódy analýzy a teórie funkcií použiť na riešenie úloh teórie čísel. Dôležité problémy, ktoré boli vyriešené analytickými metódami, sú napríklad Gaußova prvočíselná veta a Dirichletova veta o prvočíslach v aritmetických rozvojoch. Okrem toho slúžili analytické metódy dôkazu o transcendentosti čísel pi a e.

Algoritmická teória čísel

Algoritmická teória čísel sa zaoberá s tým, ako sa dajú problémy z teórie čísel riešiť algoritmicky. Dôležité otázky sú, či je veľké číslo prvočíslo, sfaktorizovanie veľkých čísel a spočítanie diskrétneho logaritmu.

Použitie teórie čísel

Teória čísel sa používa v kryptografii. Používajú sa tu elementárne metódy (rozklad na prvočinitele, napríklad pri RSA alebo ElGamal), ale aj pokročilé metódy algebrickej teórie čísel (ECC).
Taktiež sa teória čísel nájde v teórii kódovania.

Teória čísel v antike a stredoveku

Prvé písomné dôkazy z teórie čísel sú zhruba z roku 2000 pred naším letopočtom. Egypťania a Babylončania už poznali čísla menšie než milión, štvorce a zopár pytagorských trojíc.
Systematický vývoj začal však až v prvom tisícročí pred naším letopočtom v antickom Grécku. Vynikajúci predstaviteľ je Euklides (zhruba 300 pred Kr.), ktorý preniesol Pytagorovu metódu matematického dôkazu do teórie čísel. Jeho najslávnejšie dielo, Euklidove elementy, sa do 18. storočia používalo ako štandardná učebnica pre geometriu a teóriu čísel. Zväzky 7, 8 a 9 sa zaoberajú otázkami teórie čísel, ako napríklad definíciou prvočísla, Euklidovho algoritmu (na výpočet najväčšieho spoločného deliteľa) a dôkazom, že existuje nekonečne veľa prvočísel (Euklidova veta).
V roku 250 pred Kr. sa zaoberal matematik Diofantos najskôr rovnakomennými rovnicami. Jeho hlavné dielo je Arithmetica. Gréci kládli zaujímavé otázky, z ktorých niektoré nie sú vyriešené dodnes (napr. problém prvočíselných dvojíc, dokonalých čísel alebo trojuholníkových čísel), alebo ktorých riešenie trvalo tisíce rokov.
So zánikom gréckych štátov skončila aj doba, v ktorej teória čísel v Európe kvitla. Z tohto času je menovateľný iba Leonardo di Pisa (Fibonacci, zhruba 1200 po Kr.), ktorý sa zaoberal okrem číselných radov aj riešením rovníc. Na konci stredoveku objavil Marin Mersenne tzv. Mersennove prvočísla.
Gavisse

Poloha

Obec má rozlohu 4,15 km². Najvyšší bod je položený 180 m n. m. a najnižší bod 148 m n. m.

Obyvateľstvo

Počet obyvateľov obce je 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kelaineus

Kelaineus (starogr. Κελαινευς – Kelaineus) je v gréckej mytológii syn mykénskeho kráľa Élektryóna a jeho manželky Anaxo.
Podľa antického autora Apollodora z Atén, Kelaineus bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Amfimacha, Lysinoma, Cheirimacha, Anaktora, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.
Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón rázne odmietol s nimi o tom rokovať. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Zo synov Pterelaa prežil Euéres, pretože strážil lode. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Roche-lès-Clerval

Poloha

Obec má rozlohu 5,34 km². Najvyšší bod je položený 558 m n. m. a najnižší bod 272 m n. m.

Obyvateľstvo

Počet obyvateľov obce je 108 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Milton Friedman

Detstvo a mladosť

Milton Friedman sa narodil 31. júla 1912 v Brooklyne, mestskej štvrti New Yorku, ako štvrté dieťa v rodine židovských imigrantov Jenő Saula Friedmana (1878 – ) a Sarah Ethel rod. Landauovej (1881 – ), ktorí pochádzali z Berehova (maď. Beregszász) v Podkarpatskej Rusi (dnes súčasť Ukrajiny).
Milton Friedman priznal, že „ako mnoho prisťahovaleckých rodín, sme boli veľmi chudobní. Nikdy sme nemali rodinný príjem, ktorý by nás na súčasné štandardy posunul nad úroveň chudoby.“ Do základnej školy nastúpil o rok skôr, vo veku piatich rokov (1917). Ako talentovaný žiak bol v šiestom ročníku posunutý o ročník vyššie. V roku 1924 nastúpil na strednú školu Rahway High School.

Charakteristika

Bol to liberál (v podstate predstaviteľ tzv. kapitalizmu laissez-faire), predstaviteľ tzv. chicagskej školy, monetarizmu, oponent raného keynesovstva (kritizoval ignorovanie peňazí ako faktora v raných keynesovských modeloch, odmietal možnosť stimulácie ekonomiky fiškálnou politikou, zaviedol pojem prirodzenej nezamestnanosti). Obhajoval čistý floating (plávajúci kurz meny), presadzoval zápornú daň. Zaoberal sa infláciou a rastom miezd. K najvýznamnejším patrí jeho (mnohými ekonómami kritizovaná) štúdia o dôležitosti peňazí pri vysvetľovaní inflácie a jeho štúdie zaoberajúce sa časovými oneskoreniami vo všetkých typoch hospodárskej politiky. 
Študoval matematiku na Rutgers University a neskôr ekonómiu na univerzite v Chicagu. V roku 1935 pracoval vo Washingtone na príprave rozsiahlej štúdie o rozpočtoch spotrebiteľov. V rokoch 1941 – 1943 pracoval na ministerstve financií, kde sa zaoberal daňovou politikou vojnového obdobia, pracoval ako matematický štatistik, venoval sa problémom návrhov zbraní, experimentom v metalurgii a vojnovej taktike. Na jeseň roku 1950 pôsobil ako konzultant agentúry vlády Spojených štátov, ktorá realizovala plnenie Marshallovho plánu. 
Nobelovu cenu za ekonómiu získal v roku 1976 za výsledky v oblasti analýzy spotreby, histórie a teórie peňazí a za predvedenie zložitosti stabilizačnej politiky.
Collegium Musicum Live

Charakteristika

Album obsahuje štyri skladby, všetky dovtedy nevydané. „Album je v celej histórii skupiny „najinštrumentálnejší“, bravúrny, trochu narcisticky zahľadený do techniky. Súhra troch hudobníkov je dokonalá.“. 
Fedor Frešo o ňom povedal: „Podobne ako „Šeherezádu“ (pozn. „Suita po tisíc a jednej noci“) sme sa rozhodli aj riešiť Collegium Musicum Live. Dostali sme sa do istej dilemy ako pred Konvergenciami:čo chceme urobiť s tými inštrumentálnymi skladbami, ako to chceme zahrať, keď sme to šesť týždňov mleli v Rusku na turné, kde sme boli to leto s Prúdmi. Ako to chceme zmáknuť, keď to máme odomleté, ako to leží a beží? Tak padlo rozhodnutie, že si zopakujeme metódu zo „Šeherezády“, ale s iným režisérom, oslovili sme Leoša Komárka, s ktorým sme sa rozkmotrili pri nahrávani rozhlasovej verzie „Hommage“ (pozn. „Hommage à J. S. Bach“). Ponuku prijal a chcel ako zvukára Vladimíra Marka. Takže to má iný zvuk, ako „Šeherezáda“. Myslím, že platňa sa pomerne vydarila.“

Charakteristika Mariána Vargu

„Je to dobré iba po stránke hráčskeho zvládnutia. Spokojný som – aj to len čiastočne – iba so skladbou „Si nemožná“. Zvukové a technické spracovanie je úplne nanič. Po Konvergenciách je to značný krok späť, tu sa začína koniec Collegia v pôvodnej zostave. Boli to veľmi hektické časy, koncertné šnúry, cestovanie, fyzické i nervové vypätie, zázrak, že som to vôbec prežil. Keď vznikalo Collegium, žil som v predstave, že budeme hrať možno raz do týždňa. A zrazu prišlo toto... Kladom bolo, že sme sa ako kapela maximálne zohrali. To všetko ostatné už boli skôr negatíva. Napríklad sa začali vyostrovať osobné konflikty, najmä medzi mnou a Fedorom...“
Saint-Mard-de-Réno

Poloha

Obec má rozlohu 19,13 km². Najvyšší bod je položený 242 m n. m. a najnižší bod 157 m n. m.

Obyvateľstvo

Počet obyvateľov obce je 433 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tekvica obrovská

Výzor

Má plazivú byľ, ktorá dorastá do dĺžky až 10 m a vytvára úchytné korene. Listy srdcovitého tvaru striedavo vyrastajú, je to jednodomá rastlina. Žlté až oranžové kvety rastú na stopkách. Samčie kvety sú v pazušných zväzočkovitých súkvetiach, samičie rastú jednotlivo. Rastlina je citlivá na mráz, pri teplote nižšej ako 0 °C zomiera. Plodom je bobuľa rôzneho tvaru a farby, dosahuje hmotnosť približne 
34 kg, zriedkavo až 400 kg (odroda 'Atlantic Giant').

Rozšírenie

Tekvica veľkoplodá je pôvodom zo Západnej hemisféry, odkiaľ sa rozšírila a dnes sa pestuje aj v Európe, Ázii, Austrálii a na Novom Zélande. Najväčšími producentmi sú USA, Mexiko, India a Čína. Ročne sa v USA vypestuje až 1,5 milióna ton.

Využitie

Tekvica veľkoplodá má rozsiahle využitie. V poľnohospodárstve sa používa ako krmovina, na výrobu
oleja zo semien a rôznych jedál a pod. Na Halloween sa tradične pripravujú vyrezávané tekvice.
Július Bulla

Životopis

Pôv. úradník. V r. 1949-1958 člen činohry DJGT vo Zvolene, 1958-1964 v Trnave a 1964-1984 vedúci A-divadla v Bratislave. Ochotníckej činnosti sa venoval v rodisku a v Mestskom divadelnom združení v Banskej Bystrici. Sklon k veselohernému herectvu ho priviedol do kabaretného divadla v Trnave, ktorého bol spoluzakladateľom. Hral vo filmoch Drevená dedina, Majster kat a i.
Chrysé (dcéra Alma)

Chrysé alebo Chrysa (starogr. Χρύση – Chrysé) je v gréckej mytológii dcéra Alma, kráľa najväčšieho boiótskeho mesta Orchomenu.
Po smrti orchomenského kráľa Eteokla, moc v kráľovstve prevzal Sizyfov syn Almos, ktorý mal dve dcéry, Chrysu a Chrysogeneiu. Podľa antického autora Pausania Chrysé a boh vojny Ares boli rodičmi syna Flegya, ktorý sa neskôr stal kráľom Orchomenu.
Nailloux (obec)

Poloha

Obec má rozlohu 18,55 km². Najvyšší bod je položený 292 m n. m. a najnižší bod 190 m n. m.

Obyvateľstvo

Počet obyvateľov obce je 3 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Existencia človeka

Existencia človeka je život človeka prežívaný človekom. Existencia človeka je ústrednou témou existencialistickej filozofie, podľa ktorej je to jediná autentická skutočnosť. Človek je súcno, existuje, bez toho, aby si to uvedomoval; ale raz zistí, že jeho bytie je tu a teraz. Heidegger toto bytie označuje výrazom tubytie (Dasein). Toto bytie tu číže prítomné bytie je vždy subjektívne, individuálne bytie človeka; iba človek je bytosť, ktorá vie o svojom bytí. Tým sa súcno, ktoré označujeme slovom človek odlišuje od ostatných súcien, prostých vecí, ktoré si svoje bytie neuvedomujú, čiže iba sú. Iba človek vedomý si svojho bytia existuje, v dôsledku čoho sa často hovorí iba o existencii, pričom sa má na mysli vlastne existencia človeka (cf. existencia).
Huby

Početnosť

Predpokladá sa, že ríša húb zahŕňa približne 250 000 druhov. Veľkú väčšinu z nich tvoria tzv. nižšie huby, ktoré možno pozorovať len pod mikroskopom. Tzv. vyšších húb s mäsitejšími plodnicami, ktoré môžu zaujímať aj praktických hubárov, je na svete okolo 20 000 druhov.

Hubárstvo

Veda o vplyve húb na rozvoj kultúry národa sa nazýva etnomykológia. Hubárstvo je najrozšírenejšou záľubou dospelých. Na Slovensku sa mu sústavnejšie alebo aspoň príležitostne venuje približne každý desiaty človek. Na celom svete existuje približne 20 000 druhov väčších, tzv. mäsitých húb, ktoré sú príťažlivé pre hubárov. Je dôležité, aby neskúsení hubári – začiatočníci zbierali len tie huby, ktoré dobre poznajú. Otravu hubami sprevádzajú žalúdočné kŕče, nevoľnosť a hnačky. Čím je jed nebezpečnejší, tým pomalšie pôsobí. Pri muchotrávke zelenej sa môže prejaviť až po 20-tich hodinách. Príznaky podobné otrave môžu vyvolať aj staré, nahnité, alebo zaparené huby, preto je dôležitá aj ich preprava a skladovanie.

Rozmnožovanie húb

Huby sa rozmnožujú pohlavne výtrusmi a nepohlavne delením, pučaním, fragmentáciou.
Pohlavné rozmnožovanie húb - hyfogamia začne vyklíčením dvoch rozlíšených výtrusov, vzniknú hýfy s jednojadrovými bunkami, ktoré tvoria primárne podhubie. Spojením dvoj vlákien vzniknú dvojjadrové bunky, ktoré tvoria sekundárne podhubie. Nakoniec sa vytvorí diploidná bunka. Tá sa delí a vzniknú 4 výtrusy (bazídiové huby) alebo 8 výtrusov (vreckaté huby).

Mikrosporídie

Taxón mikrosporídie sa podľa niektorých štúdií zaraďuje do húb, podľa jednej štúdie z roku 2006 je to sesterská skupina húb. Staršie sa zaraďoval do prvokov a podobne, teda úplne oddelene od húb.
Labsko-vltavská niva

Poloha a sídla

Úzky pás okrsku sa nachádza jednak pozdĺž rieky Labe medzi obcou Dolní Beřkovice na severozápade a mestom Lysá nad Labem na juhovýchode, jednak pozdĺž rieky Vltavy od labského sútoku pri okresnom meste Mělník k mestu Kralupy nad Vltavou na juhozápade. Pri hraniciach nivy či vnútri nej leží mestá Neratovice, Kostelec nad Labem, Brandýs nad Labem-Stará Boleslav a Čelákovice.

Charakteristika územia

Je to záplavová rovina, holocénna fluviálna akumulačná rovina na strednom toku Labe a pri najspodnejšom toku Vltavy. Maximálna šírka vltavskej nivy (cez 4 km) je najväčšia na území Čiech. V nive sú ostrovčeky najnižších terás a početné opustené korytá bývalých meandrov a zákrut vyplnené slatinami a hnilokalmi. Početné sú tu meandrové oblúky po intenzívnej bočnej erózii v náplavoch susedných würmských terás. Je tu aluviálna biota. Okrsok zahŕňa chránené územia Úpor, Kelské louky, Černínovsko, Jiřina, Hluchov, Lipovka - Grado a Hrbáčkovy tůně (časť).
Bernwiller

Poloha

Obec má rozlohu 7,6 km². Najvyšší bod je položený 307 m n. m. a najnižší bod 277 m n. m.

Obyvateľstvo

Počet obyvateľov obce je 645 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joux

Poloha

Obec má rozlohu 25,18 km². Najvyšší bod je položený 892 m n. m. a najnižší bod 410 m n. m.

Obyvateľstvo

Počet obyvateľov obce je 663 (2009).
Nasledujúci graf zobrazuje vývoj počtu obyvateľov v obci.
Zdroje: INSEE